અનામત આંદોલનને ૨૦૦ દિવસ પૂર્ણ થયા બાદ આખરે આનંદી બહેન સરકારે રાજકીય જીદ કોરાણે મૂકીને પાટીદારો સાથે સમાધાનકારી વલણ અપનાવી સર્વણોને આર્થિક માળખાને ધ્યાનમાં રાખીને ૧૦ ટકા આર્થિક અનામત આપવા ઘોષણા કરી છે. એટલું જ નહીં, ભાજપે એવી પણ જાહેરાત કરી છેકે, જો કાયદાકીય ગૂંચ સર્જાશે તો આ મુદ્દે છેક સુપ્રિમ કોર્ટ સુધી રાજ્ય સરકાર લડત આપશે. જોકે, પાટીદાર અનામત આંદોલન સમિતી અને એસપીજીએ આર્થિક અનામતની ઘોષણાનો અસ્વિકાર કર્યો છે. બીજી તરફ, કોંગ્રેસે ૨૦ ટકા આર્થિક અનામત આપવાની માંગ દોહરાવી છે.